Άρθρωμα
Περιεχόμενα
Δείκτης 🔎︎

# Δημιουργία φίλτρων XML

## Δημιουργία ενός φίλτρου XML για LibreOffice

Όταν δημιουργείτε ένα φίλτρο XML για το LibreOffice, πρέπει να σχεδιάσετε ένα φύλλο τεχνοτροπιών XSLT που μπορεί να μετατρέψει προς και από τη μορφή αρχείου XML OpenDocument.

Για περισσότερες πληροφορίες σχετικά με τη μορφή OpenDocument XML, πηγαίνετε στην ιστοσελίδα http://xml.openoffice.org/.

Αν θέλετε, μπορείτε να συμπεριλάβετε ένα πρότυπο με το φίλτρο σας για να εφαρμόσετε τεχνοτροπίες LibreOffice σε ένα έγγραφο XML που εισάγετε.

## Για να δημιουργήσετε ένα φίλτρο XML

1. Δημιουργήστε ένα μετασχηματισμό XSLT φύλλου τεχνοτροπίας το οποίο αντιστοιχεί τα στοιχεία της εξωτερικής μορφής XML σε στοιχεία μορφής αρχείου OpenDocument XML και το αντίστροφο.

2. Δημιουργήστε ένα πρότυπο που αντιστοιχίζει τις τεχνοτροπίες του LibreOffice σε στοιχεία στην εξωτερική μορφή XML όταν εισάγετε ένα αρχείο σ'αυτή τη μορφή στο LibreOffice.

3. Στο LibreOffice Writer, δημιουργήστε ένα έγγραφο κειμένου και επιλέξτε Εργαλεία - Ρυθμίσεις φίλτρου XML.

4. Κάντε κλικ στο Δημιουργία.

5. Στο παράθυρο διαλόγου Φίλτρο XML, κάντε κλικ στη καρτέλα Γενικά, και ορίστε τις ιδιότητες του φίλτρου.

- Στο πεδίο Όνομα φίλτρου, εισάγετε ένα όνομα για το φίλτρο XML.

  Αυτό το όνομα θα προβληθεί στο παράθυρο διαλόγου Ρυθμίσεις φίλτρου XML.

- Στο πεδίο Εφαρμογή, επιλέξτε την εφαρμογή LibreOffice για την οποία προορίζεται το φίλτρο.

- Στο πεδίο Όνομα τύπου αρχείου, εισάγεται τον τύπο αρχείου για τον οποίο προορίζεται το φίλτρο.

  Αυτό το όνομα θα προβληθεί στη λίστα των τύπων αρχείου στα παράθυρα διαλόγου Άνοιγμα, Εξαγωγή, και Αποθήκευση ως.

- Στο πεδίο Επέκταση αρχείου, εισάγετε την επέκταση του εξαγόμενου αρχείου.

  Για να διαφοροποιήσετε το αρχείο από άλλα αρχεία XML, εισάγετε μια διαφορετική προέκταση από *.xml.

6. Στη διάταξη σελίδας Μετασχηματισμός, ορίστε τις ιδιότητες μετασχηματισμού του φίλτρου.

- (Προαιρετικό) στο πεδίο DocType, καταχωρίστε το αναγνωριστικό του τύπου εγγράφου για την εξωτερική μορφή αρχείου.

  Αυτό το αναγνωριστικό χρησιμοποιείται για ανίχνευση του τύπου αρχείου κατά τη εισαγωγή.

- Στο πεδίο XSLT για εισαγωγή, καταχωρίσετε την διαδρομή και το όνομα αρχείου του XSLT φύλλο τεχνοτροπίας που ορίζει τον μετασχηματισμό από την εξωτερική μορφή στη μορφή OpenDocument.

- Στο πεδίο XSLT για εισαγωγή, καταχωρίστε την διαδρομή και το όνομα αρχείου του φύλλου τεχνοτροπίας XSLT που ορίζει τον μετασχηματισμό από την εξωτερική μορφή στη μορφή OpenDocument.

- (Προαιρετικό) Στο πεδίο Πρότυπο για εισαγωγή, εισάγετε τη διαδρομή και το όνομα του προτύπου που καθορίζει τις τεχνοτροπίες του LibreOffice που χρησιμοποιούνται στο εισαγόμενο αρχείο.

  Τα αρχεία που διευκρινίζονται στην σελίδα καρτέλας Μετασχηματισμός αντιγράφονται στο τοπικό κατάλογο χρήστη του LibreOffice.

7. Κάντε κλικ στο OK.

## Για δοκιμή ενός φίλτρου XML

Μπορείτε να εκτελέσετε βασικά τεστ σε ένα προσαρμοσμένο φίλτρο XML στο LibreOffice.

Το έγγραφο δεν υπόκειται σε αλλαγές από αυτούς τους ελέγχους.

1. Δημιουργήστε ή ανοίξτε ένα έγγραφο κειμένου.

2. Επιλέξτε Εργαλεία - Ρυθμίσεις φίλτρου XML.

3. Στη λίστα με τα φίλτρα, επιλέξτε το φίλτρο που θέλετε για δοκιμή, και κάντε κλικ στο Δοκιμή XSLTs.

4. Για να δοκιμάσετε ένα φίλτρο Εξαγωγής, κάντε ένα από τα ακόλουθα στην περιοχή Εξαγωγή του παραθύρου διαλόγου:

- Κάντε κλικ στο Αναζήτηση, επιλέξτε το έγγραφο LibreOffice που θέλετε να δοκιμάσετε και κάντε κλικ στο Άνοιγμα.

- Για να δοκιμάσετε το τρέχον έγγραφο, κάντε κλικ στο Τρέχον έγγραφο.

5. Για να δοκιμάσετε ένα φίλτρο Εισαγωγής, κάντε κλικ στο Αναζήτηση στην περιοχή Εισαγωγή του παραθύρου διαλόγου, επιλέξτε ένα έγγραφο και κάντε κλικ στο Άνοιγμα.

Σχετικά θέματα

Σχετικά με τα φίλτρα XML

Διανομή φίλτρων XML