Άρθρωμα
Περιεχόμενα
Δείκτης 🔎︎

# Υπερσύνδεσμος

Αντιστοιχίζει έναν καινούργιο υπερσύνδεσμο ή επεξεργάζεται τον επιλεγμένο υπερσύνδεσμο.Ένας υπερσύνδεσμος είναι ένας σύνδεσμος με ένα αρχείο στο διαδίκτυο ή στο τοπικό σας δίκτυο.

Έχετε ακόμη τη δυνατότητα να αντιστοιχίσετε ή να επεξεργαστείτε μια ονομασμένη άγκυρα HTML ή Σελιδοδείκτη, ο οποίος αναφέρεται σε ένα συγκεκριμένο σημείο σε ένα έγγραφο.

Για να έχετε πρόσβαση σε αυτήν τη λειτουργία...

Επιλέξτε την καρτέλα Μορφή - Χαρακτήρας -Υπερσύνδεσμος

## Υπερσύνδεσμος

Καθορίστε τις ιδιότητες για τον υπερσύνδεσμο.

### URL

Εισάγετε ένα URL για το αρχείο που θέλετε να ανοίξετε όταν πατάτε τον υπερσύνδεσμο. Αν δεν προσδιορίσετε ένα πλαίσιο προορισμού, το αρχείο ανοίγει στο τρέχον έγγραφο ή πλαίσιο.

### Εξερεύνηση

Εντοπίστε το αρχείο το οποίο θέλετε να συνδέσετε και στη συνέχεια πατήστε στο Άνοιγμα.

### Αναφορά

Εισάγετε το κείμενο που θέλετε να εμφανίσετε για τον υπερσύνδεσμο.

### Γεγονότα

Καθορίστε ένα συμβάν που προκαλείται όταν πατάτε τον υπερσύνδεσμο.

### Όνομα

Εισάγετε ένα όνομα για τον υπερσύνδεσμο. To LibreOffice εισάγει μια ετικέτα ONOMA στον υπερσύνδεσμο:

<A HREF="http://www.example.com/" NAME="Nametext" TARGET="_blank">Σημείωση</A>

### Πλαίσιο

Εισάγετε το όνομα του πλαισίου μέσα στο οποίο θέλετε το συνδεμένο αρχείο να ανοίξει, ή επιλέξτε ένα προκαθορισμένο πλαίσιο από τον κατάλογο. Εάν αφήσετε αυτό το πλαίσιο κενό, το συνδεμένο αρχείο ανοίγει στο τρέχον παράθυρο περιηγητή.

Όνομα πλαισίου | Ορισμός
Καταχωρίσεις με όνομα | Το αρχείο ανοίγει σε ένα ονομασμένο πλαίσιο στο τρέχον έγγραφο HTML.
_self | Το αρχείο ανοίγει στο τρέχον πλαίσιο.
_blank | Το αρχείο ανοίγει σε νέα σελίδα.
_parent | Το αρχείο ανοίγει στο ανώτερο πλαίσιο του τρέχοντος πλαισίου. Εάν δεν υπάρχει ανώτερο πλαίσιο, χρησιμοποιείται το τρέχον.
_top | Το αρχείο ανοίγει στο υψηλότερο πλαίσιο στην ιεραρχία.

## Τεχνοτροπίες χαρακτήρων

Καθορίστε τις επιλογές μορφοποίησης για τον υπερσύνδεσμο.

### Αναγνωσμένοι σύνδεσμοι

Επιλέξτε μια τεχνοτροπία μορφοποίησης για χρήση στους αναγνωσμένους συνδέσμους από τον κατάλογο. Για να προσθέσετε ή να τροποποιήσετε μια τεχνοτροπία σε αυτόν τον κατάλογο, κλείστε αυτόν τον διάλογο και πατήστε στο εικονίδιο Τεχνοτροπίες στη γραμμή εργαλείων Μορφοποίηση.

### Μη αναγνωσμένοι σύνδεσμοι

Επιλέξτε μια τεχνοτροπία μορφοποίησης για χρήση στους μη αναγνωσμένους δεσμούς του καταλόγου. Για να προσθέσετε ή να τροποποιήσετε μια τεχνοτροπία σε αυτή τον κατάλογο, τερματίστε αυτόν το διάλογο και πατήστε το εικονίδιο Τεχνοτροπίες στη γραμμή εργαλείων Μορφοποίηση.

Σχετικά θέματα

Διάλογος υπερσυνδέσμου

Ανάθεση μακροεντολής